_:nd364f2ccd02f401eae53af35fc166e3axb0
<http://schema.org/articleBody>
"Matthieu Vaxiviere, Nicolas Lapierre és Andre Negrao hármasa győzött tehát, ezzel pedig növelni tudták előnyüket a bajnokságban, mindez azonban közel sem volt sétagalopp számukra, hiszen alig egy órával a leintés előtt a két élen álló autó ütközött egymással, és végül ez volt a döntő momentum.\nMiután Vaxiviere teljesítette a csapat hatodik bokszkiállását, hamar megelőzte a 8-as Toyotát, majd rögtön a 7-es után iramodott, amelyben Kamui Kobajasi ült. Az Alpine és a Toyota a célegyenesben egymás mellé került, de Kobajasi becsukta az ajtót az első sikán előtt, ami miatt összeértek, és a japán pilóta autója jelentősebben megsérült és defektet is kapott.\nKobajasinak így vissza kellett evickélnie a bokszba, miközben az Alpine megúszta az esetet és elhúzott az élen. A vezetést pedig már nem is adták ki a kezeik közül, így Sebring után ismét a franciák ünnepelhettek a dobogó legmagasabb fokán, miközben a második hely a 8-as Toyotát vezető Rio Hirakawa, Brendon Hartley, Sebastian Buemi hármasé lett.\nHiába a defekt és a baleset okozásáért kapott 90 másodperces büntetés, Kobajasi, Mike Conway és Jose Maria Lopez végül így is a harmadik pozícióban ért célba a másik Toyotával. Ez nagyban volt köszönhető annak is, hogy a Hypercar kategória többi résztvevője mind belefutott valamilyen problémába.\nTovábbi híreink:\n\n9 helyet javított az F3-ban vasárnap Tóth László, a következő állomás a Hungaroring!\n\n\nA pole-t megszerző Glickenhaus például remekül ment a futam első óráiban, de aztán kaptak egy áthajtásos büntetést, később pedig megadta magát a turbó, így a 708-as rajtszámú kocsi végül a garázsban kötött ki, így számukra elúszott a nagy eredmény esélye.\nA hétvége egyik központi témája mindenképpen a Peugeot visszatérése volt, hiszen a korábban Le Mans-t is nyerő márka a 9X8 elnevezésű hiperautóval ismét belevetette magát a sportautózás csúcskategóriájába. Sikerélményük azonban még nem sok volt, mivel a csapat által indított mindkét autó technikai hibákba szaladt bele.\nA 93-as Jean-Eric Vergne-nyel, Paul di Restával és Mikkel Jensennel már fél óra után visszagurult a garázsba, és később is számos gondjuk akadt, miközben a 94-es autó egy ideig ugyan problémamentesen futott, de később aztán megálltak a pálya szélén, és végül 25 körös hátrányban zárták a futamot.\n&nbsp;\nAz LMP2-ben a WRT istállója nyert, míg GTE Próban meglepetésre a Corvette aratott sikert 2015 óta először, miután az 52-es Ferrari eltaktikázta magát, ezért az utolsó percekben még ki kellett jönniük egy gyors tankolásra, ez viszont pont elég volt ahhoz, hogy az amerikai márka behúzza a győzelmet.\nGTE Amban a 77-es Dempsey-Proton Porsche csapata örülhetett leginkább, de a nagy szenzáció vélhetően az Iron Dames volt, hiszen a kategória pole-ját is megszerző, csak nőkből álló trió a második helyen tudott beérni, ezzel történelmet írva.\nA futam egyetlen biztonsági autós megszakítását pedig Henrique Chaves óriási balesete idézte elő, miután a TF Sport Aston Martinját vezető pilóta fékhiba miatt nem tudta bevenni a Roggia-sikánt, és autóját az egyik magasított kerékvető csúnyán a levegőbe repítette.\nA portugál kocsija végül fejjel lefelé landolt, az egyik oldali ajtaja kiszakadt, majd hosszú métereket csúszva a pálya túlsó oldalán állt csak meg felborulva. Chaves szerencsére azonban sértetlenül megúszta az esetet, de az oly sok gondot okozó hurka kerékvetők ismét bizonyították, hogy valószínűleg nem szabadna őket használni.\n\n\n\n\n\n\nHelyezés\nVersenyzők\nKör\nIdő\nHátrány\nIntervallum\nPont\n\n\n\n\n1\n  André Negrao    Nicolas Lapierre    Matthieu Vaxivière  \n194\n 6:00'47.738 \n&nbsp;\n&nbsp;\n&nbsp;\n\n\n2\n  Sébastien Buemi    Brendon Hartley    Ryo Hirakawa  \n194\n 6:00'50.500 \n 2.762 \n 2.762 \n&nbsp;\n\n\n3\n  Mike Conway    Kamui Kobayashi    Jose Maria Lopez  \n192\n 6:01'01.526 \n 2 Laps \n 2 Laps \n&nbsp;\n\n\n4\n  Rui Andrade    Ferdinand Habsburg    Norman Nato  \n188\n 6:01'31.651 \n 6 Laps \n 4 Laps \n&nbsp;\n\n\n5\n  Roberto Gonzalez    Antonio FelixdaCosta    Will Stevens  \n188\n 6:01'43.533 \n 6 Laps \n 11.882 \n&nbsp;\n\n\n6\n  Nico Müller    Ryan Cullen    Sébastien Bourdais  \n188\n 6:01'43.917 \n 6 Laps \n 0.384 \n&nbsp;\n\n\n7\nJakub Smiechowski   Alex Brundle    Esteban Gutierrez  \n188\n 6:01'52.569 \n 6 Laps \n 8.652 \n&nbsp;\n\n\n8\n  Alex Lynn    Oliver Jarvis    Josh Pierson  \n188\n 6:02'06.769 \n 6 Laps \n 14.200 \n&nbsp;\n\n\n9\n  Robert Kubica    Louis Deletraz    Lorenzo Colombo  \n188\n 6:02'18.683 \n 6 Laps \n 11.914 \n&nbsp;\n\n\n10\n  Steven Thomas    James Allen    Rene Binder  \n187\n 6:01'04.952 \n 7 Laps \n 1 Lap \n&nbsp;\n\n\n\n\n Teljes eredmény    \n\n\n\n\n\n\n\nVideón Henrique Chaves komoly bukása a WEC monzai fordulójáról\n\n\n\nWolff keményen beszólt a rendbontó szurkolóknak"
<https://hu.motorsport.com/other-cars/news/wec-az-alpine-ismet-legyozte-a-toyotat-a-hatalmas-balesetet-is-hozo-monzai-futamon/10336877/>